**Felhívás**

**Gundel Károly – díjra való jelölésre 2024.**

**A Magyar Vendéglátók Ipartestülete** Gundel Károly vendéglős és gasztronómiai szakíró munkásságának emlékére - számos társszervezet közreműködésével - 2024-ben is felhívást hirdet a **Gundel Károly – díj elnyerésére**.

**A díjra az jelölhető, aki**a magyar vendéglátás területén kiemelkedően sikeres tevékenységével minimum 25 éve jelen van, feddhetetlen szakmai múlttal és példamutató életúttal rendelkezik, a magyar vendéglátás történelmi hagyományait ápolja és annak megújulása iránt elkötelezettséget érez, a fiatal generáció szakmai fejlődését támogatja, valamint közreműködik a magyar vendéglátás népszerűsítésében.

**Az elismerést**a vendéglátó szakma legjobbjai kaphatják, **évente legfeljebb hárman.**A nívós szakmai díj egy emlékplakett, a hozzá tartozó kitűző, valamint oklevél. (A Gundel Károly-díj szabályzatát a honlapunkon olvashatják.)

**Eddigi díjazottak:**

* Kalla Kálmán, Hamvas Zoltán és dr. Draveczky Balázs (posztumusz) – 2014.
* Jakabffy László, Garaczi János és Bíró Lajos – 2015.
* Vomberg Frigyes és Czubor János (posztumusz) – 2016.
* Csapody Balázs – 2017.
* Rosenstein Tibor – 2018.
* Meskál Tibor, Szulló Szabina és Széll Tamás – 2019.
* Csizmadia László, Molnár Attila – 2020.
* Berkes Gyula, Dudás Szabolcs és Dudás Szilárd – 2021.
* Borbás Marcsi, Macsinka János – 2022.
* Pintér Katalin és Nyíri Sándor – 2023.

A Gundel Károly-díj odaítélésére **bárki javaslatot tehet**. **Ennek feltétele az MVI honlapjáról (**[**www.mvi.hu**](http://www.mvi.hu)**) letölthető adatlap kitöltése és visszajuttatása a szervezet címére, e-mail-ben** az [info@mvi.hu](mailto:info@mvi.hu) **vagy** **postai úton** a Magyar Vendéglátók Ipartestülete 1039 Budapest, Piroska utca 2. címre.

**A** **benyújtási határidő: 2024. szeptember 10. (kedd) éjfél**


**A Kitüntetési Bizottság 19 tagja, akik a rangos szakmai díj odaítéléséről döntenek:**

* ­     Magyar Vendéglátók Ipartestülete (elnök),
* Magyar Vendéglátók Ipartestülete (egyik alelnöke),
* ­         Magyar Cukrász Iparosok Országos Ipartestülete,
* ­         Magyar Éttermi Szövetség,
* Magyar Nemzeti Gasztronómiai Szövetség,
* ­         Magyar Szállodák és Éttermek Szövetsége,
* ­         Magyarországi Rendezvényszervezők és – szolgáltatók Szövetsége,
* ­         Vendéglátó és Idegenforgalmi Munkaadók Országos Szövetsége,
* ­         a Chaine des Rotisseurs egy képviselője,
* ­         a Magyar Bocuse d'Or Akadémia egy képviselője,
* ­         a Gundel család egy képviselője,
* a Gundel Étterem,
* ­­         a Gundel Károly Vendéglátóipari és Idegenforgalmi Szakképző Iskola igazgatója,
* ­         a Budapesti Gazdasági Egyetem Ker.-i Vendégl.ipari és Id.forg.-i Karának egy képviselője,
* ­         a Magyar Kereskedelmi és Vendéglátóipari Múzeum egy képviselője,
* ­         a Magyar Éttermi Mesterek Klubjának egy képviselője,
* ­         a Stílusos Vidéki Éttermiség egy képviselője,
* ­         a Pannon Gasztronómiai Akadémia egy képviselője,
* a Vendéglátó Szakmai Oktatók Országos Egyesülete.

Az Ipartestület a **díjazottak nevét** Gundel Károly születésnapja alkalmából, **2024. szeptember 20-án pénteken 11 órakor,** a Magyar Kereskedelmi és Vendéglátóipari Múzeumbantartott **sajtótájékoztatón hozza nyilvánosságra**.

A **kitüntetés átadása** ünnepélyes keretek között, **2024.** **október 27-én** az **MVI Gálaebédjén** kerül sor a Gundel étteremben, részletekről később adunk tájékoztatást.

**További felvilágosítás:**[info@mvi.hu](mailto:info@mvi.hu) e-mail címen, vagy a +36 20 500 65 77-es telefonszámon kérhető.

Budapest, 2024. július 1.

**Kovács László**

a Magyar Vendéglátók Ipartestületének elnöke